hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu en hu zh hu en en en hu hu hu hu hu hu en en es es es es en hu hu de hu hu hu hu hu hu hu hu de hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
A Victoria az év német filmje!
Írta: Vertigo Média | 2015,jún,24 | Filmhírek | 0 |
Pénteken átadta a Német Filmakadémia az év legjobb filmjeinek járó elismeréseit. A Victoria hat díjat kapott és többek között az év filmje Lola-díját is kiérdemelte. A Victoria mellett három díjban részesült a Who Am I – Egy rendszer sincs biztonságban. Mindkét film látható lesz a magyar mozikban a Vertigo Média forgalmazásában.
A Német Filmakadémia átadta az év legjobb német filmjeinek járó Lola-díjakat. Az előzetes esélyeknek megfelelően tarolt a Berlinale-kedvenc Victoria. Sebastian Schipper új filmje összesen hét kategóriában volt esélyes, és hat esetben el is nyerte a német filmek legrangosabb díját. A Victoria lett a legjobb film, Schipper megkapta a legjobb rendező díjat, és a produkció elnyerte a legjobb színész (Frederick Lau), legjobb színésznő (Laia Costa), legjobb operatőr (Sturla Brandth Grøvlen) és Nils Frahm révén a legjobb zene díját is. Ezzel a Victoria messze a legnagyobb nyertese volt a díjátadónak, és több neves konkurenst is maga mögé utasított. A február 15-én véget érő 65. Berlinale, az ‘A’ kategóriás Berlini Nemzetközi Filmfesztivál egyik kedvence és igazi meglepetése volt a Victoria. A színészként is ismert Sebastian Schipper  rendező negyedik játékfilmje igazi technikai bravúr: dacára annak, hogy játékideje több mint két óra, és cselekménye Berlin különböző pontjain játszódik, mindössze egyetlen, vágás nélküli jelenetben vették fel, s ebben az esetben valóban nincsen szó rejtett vágásról, vagy trükkökről. Nem véletlen, hogy a Darren Aronofsky vezette játékfilmes zsűri a rendkívüli művészi teljesítményért Ezüst Medvével jutalmazta Sturla Brandth Grøvlen-t, a film operatőrét. A Victoria összesen három díjat nyert Berlinben, és kiérdemelte a Német Artmozik Szövetségének díját, valamint a Berliner Morgenpost olvasói zsűrijének elismerését is. A Victoria főhőse egy külföldi lány, aki Berlinben dolgozik, s egy éjszakai mulatozást követően találkozik egy helyi fiútársasággal. A kezdetben ártatlan ismerkedésnek induló kaland teljesen váratlanul egy bankrablásba torkollik. A Victoria hazai premierje a szeptember 11-én kezdődő 12. Jameson Cinefest Miskolci Nemzetközi Filmfesztivál versenyprogramjában lesz, ahol a tervek szerint stábtag(ok) jelenlétében tartják a bemutatót. A Victoria fővárosi premierje a szeptember 24-én kezdődő Szemrevaló Filmfesztiválon lesz, ahol az új német, osztrák, svájci alkotásokat bemutató rendezvény nyitófilmje lesz, a tervek szerint a rendező jelenlétében. A Victoria ezt követően október 8-tól látható országszerte a magyar mozikban.
A Német Filmakadémia díjátadóján három díjat nyert a Who Am I – Egy rendszer sincs biztonságban. Az alkotás jelölt volt a legjobb film kategóriában is, végül a legjobb vágás, legjobb hang és legjobb látványtervezés elismeréseit kapta meg. A film magányos tinédzser főhőse a hackelés világában találja meg önmagát. Egy barátjával és annak ismerősivel közösen létrehozzák hacker csapatukat, a Clay-t, amely csapat briliáns módon tör fel biztonságosnak hitt rendszereket. A Who Am I – Egy rendszer sincs biztonságban július 9-től látható a magyar mozikban.
A Victoria és a Who Am I – Egy rendszer sincs biztonságban magyar forgalmazója a Vertigo Média.
Előző Újabb megszólaló az Amy – Az Amy Winehouse-sztori körüli vitákban
Következő Agymanók (Inside Out) 2015
A legfontosabb kategóriákban jelölést kapott A nyomorultak
Így nem maradsz szingli
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Elegant Themes által tervezett | Powered by WordPress